ኣዶ ሓደ ቆልዓ ዝኾነት ሊድያ ታፈሰ ፈለማ ናብ ስፖርት ዓለም ክትኣቱ ዝኸኣለት ኣብ ጅማ ኣብ ዝተኻየደ ውድድር ኩዕሶ ስክዒት እዩ ነይሩ። ንሳ ኣብ ግዜ ቁልዕነታ ኩዕሶ እግሪ እኳ ትጻወት እንተነበረት ቀዳማይ ምርጭኣ ግን ኩዕሶ ስክዔት ከምዝነበረ እያ ትገልጽ። ሊድያ ታፈሰ ኣብዚ ሕጂ እዋን ኣብ ናይ ደቂ ተባዕትዮ ሊግ ጸወታ ኩዕሶ እግሪ ኢትዮጵያ ብቕዓቶም ካብ ዘመስከሩ ደያኑ ሓንቲ እያ። ሊድያ ኣብቲ ፈለማ ዳይነት ዝጀመረትሉ ግዜ ሕቶን ዕንቅፋትን ኣጋጢምዋ ከምዝነበረ ካፍ ኣብ ናታ ዛንታ ተሞሪኩሱ ኣብ ዝጽሓፎ ታሪኽ ሰኒድዎ’ሎ። “ብጣዕሚ ኣጸጋሚ እዩ ነይሩ። ገለ ሰባት ‘ዋላ ሓንቲ ጓል ኣነስተይቲ ኣብዘይብሉ ውድድር ኩዕሶ እግሪ ስለምንታይ ክትሳተፊ ደሊኺ?’ ኢሎም ይሓቱኒ ነይሮም” ትብል። ደቂ ኣንስትዮ ዳያኑ ኩዕሶ እግሪ ንምፍራይ ዓሊሙ ብዝንቀሳቐስ ፕሮጀክት ስልጠና ረኺባ ንተጻወቲ ኩዕሶ እግሪ ትሕቲ 15 ዓመት ዝዕድሚኦም ብምድናይ ስራሕ ከምዝጀመረት እትገልጽ ሊድያ፡ ጸኒሓ ክሳብ ኣብ ጸወታታት ፕሪምየር ሊግ ኢትዮጵያ ናይ ማእኸል ዳይና ኮይና ተሳቲፋ። ኣብ ዳይነት ኩዕሶ እግሪ ልዑል ፍቕሪ’ኳ እንተሃለዋ፡ ጓል ኣነስተይቲ ኮይና ናይ ደቂ ተባዕትዮ ጸወታ ኣብ ትዳንየሉ ግዜ ከም ጋሻ ገይሮም ዝቖጽርዋ ሰባት ከምዝነበሩ ትዝክር። ካብ ጎደናታት ኣኽሱም ክሳብ ዓለማዊ ውድድራት ብሽክሌታ.
